बोहैथि दाननि 8 खालारै सावरायगोन  । आसामआव फिन सानैनि देहायाव हमना मोन्दों कभिड-19 भाइरास। नगाव जिल्लानि पुरनिगुदाम राज्यिक फाहामसालिआव खालामनाय आनजादआव सानै सुबुंनि देहायाव कभिड-19 भाइरास हमना मोन्दों।सोरखारि रिपर्ट बादिब्ला आसामआव 4 एप्रिलसिम कभिड-19आव गाग्लोब जाना थानाय सुबुंफोरनि अनजिमाआ सा 69 होननानै फोरमायदों। सा 69 नि गेजेराव सा 46आ कामरुप नोगोरमानि।   लोगोसेयैनो हादरआव फिन बांनो हमदों कर’नायाव गाग्लोबजानाय सुबुंनि अनजिमा। कर’नानि थासारिआ आरोबाव गिख्रंथाव महर लानायनि उनावनो फिन सोरखारनि साननाया बांनो हमदों। बेखौ लानानै 8 एप्रिलआव गाहाइ मन्थ्रि नरेन्द्र मदिआ रायजोनि गिबि मन्थ्रिफोरखौ लानानै सावरायमेलआव जथुमगोन।समबारखालि फुङाव सावस्रि बिफानआ फोसावनाय बादिब्ला, थांनाय 24 घन्टाआव हादरआव 1,03,558 सुबुंफोरा गोदानै कर’नायाव गाग्लोबजादों। लोगोसे सा 478 आ जिउ खोमादों।मख’जाथावदि, कर’नानि भेकसिन होनायखौ लानानै गाहाइ मन्थ्रि बिथाङा 4 एप्रिलखालि मोनसे मेल खुंफुंदोंमोन। बे सावरायमेलआव कर’नानि भेकसिन आरो बेनि सायाव सांग्रांथिनि सायाव नोजोर होनाय जादोंमोन।कर’नानि सायाव सुबुंफोरखौ सांग्रां खालामनो थाखाय 6 एप्रिलनिफ्राय 14 एप्रिलसिम गुबुन गुबुन जायगायाव हाबाफारि लानाय जागोन ।